โดนสุนัขเลียแผลเป็นจะเป็นษสุนัข้าไหมครับแล้วอาการเจ็บคอและะกินข้าวไม่ลงขาอ่อนจะเป็นลม
สวัสดีค่ะ การโดนสุนัขเลียที่บาดแผล หากเป็นแผลที่ยังไม่หายดี คือยังมีเลือดหรือน้ำเหลืองซึม หรือผิวหนังยังไม่สมานกันดี อาจมีโอกาสเสี่ยงที่จะติดเชื้อพิษสุนัขบ้าได้ ดังนั้น แนะนำควรไปฉีดวัคซีนป้องกันพิษสุนัขบ้าค่ะอย่างไรก็ตาม หากเป็นสุนัขที่เลี้ยงเอง โดยเลี้ยงให้อยู่แต่เฉพาะในเขตบ้าน และได้รับการฉีดวัคซีนป้องกันพิษสุนัขบ้าทุกปี อาจใช้วิธีเฝ้าสังเกตอาการไปก่อนก็ได้ หากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้า และ ก็ไม่จำเป็นต้องไปฉีดวัคซีนพิษสุนัขบ้าค่ะนอกจากนี้ ควรล้างทำความสะอาดแผลที่โดนน้ำลายสุนัขให้สะอาดด้วย เพราะอาจติดเชื้อแบคทีเรียชนิดต่างๆ และทำให้แผลอักเสบได้ส่วนอาการเจ็บคอ กลืนข้าวไม่ลงนั้น ไม่ใช่ลักษณะอาการของโรคพิษสุนัขบ้า เพราะอาการของโรคจะปรากฏหลังจากรับเชื้อที่ประมาณ 3 สัปดาห์ถึง 4 เดือน ดังนั้นหากอาการปรากฏหลังจากโดนสุนัขเลียแผลไม่กี่วัน จึงไม่ใช่โรคพิษสุนัขบ้าค่ะ โดยอาการที่เป็นอยู่อาจเป็นอาการของไข้หวัด คออักเสบ หรือทอนซิลอักเสบก็ได้ แนะนำให้รักษาตามอาการไปก่อน เช่น ดิ่มน้ำเปล่ามากๆ พักผ่อนเยอะๆ งดสูบบุหรี่และดื่มแอลกอฮอล์ เป็นต้น หากอาการเป็นมาก ก็ควรไปพบแพทย์เพื่อตรวจรักษาค่ะ